CELEX: E2015J0023
Language: hr
Date: 2016-02-01 00:00:00
Title: Presuda Suda od 1. veljače 2016. u predmetu E-23/15 – Nadzorno tijelo EFTA-a protiv Kneževine Lihtenštajna (Propust države EGP-a/EFTA-e da ispuni svoje obveze – Neprovedba – Direktiva 2010/53/EU)

19.1.2017   
            
            
               HR
            
            
               Službeni list Europske unije
            
            
               C 18/29
            
         PRESUDA SUDA
   od 1. veljače 2016.
   u predmetu E-23/15
   Nadzorno tijelo EFTA-a protiv Kneževine Lihtenštajna
   (Propust države EGP-a/EFTA-e da ispuni svoje obveze – Neprovedba – Direktiva 2010/53/EU)
   (2017/C 18/13)
   U predmetu E-23/15, Nadzorno tijelo EFTA-e protiv Kneževine Lihtenštajna – ZAHTJEV za izjavu da nedonošenjem mjera potrebnih za provedbu članaka 15. i 16. Akta iz točke 15.zn poglavlja XIII. Priloga II. Sporazumu o Europskom gospodarskom prostoru (Direktiva 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji, kako je ispravljena), prilagođenog Sporazumu njegovim Protokolom 1. i Odlukom Zajedničkog odbora br. 164/2013 od 8. listopada 2013., u predviđenom roku, Kneževina Lihtenštajn nije ispunila svoje obveze iz članka 31. tog Akta i članka 7. Sporazuma, Sud, u sastavu Carl Baudenbacher, predsjednik, Per Christiansen i Páll Hreinsson (sudac izvjestitelj), suci, presudio je 1. veljače 2016. kao u izreci:
   Sud:
   
               1.
            
            
               Izjavljuje da, zbog toga što u predviđenom roku nije donio mjere potrebne za provedbu članaka 15. i 16. Akta iz točke 15.zn poglavlja XIII. Priloga II. Sporazumu o Europskom gospodarskom prostoru (Direktiva 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji, kako je ispravljena), prilagođenog Sporazumu njegovim Protokolom 1., Lihtenštajn nije ispunio svoje obveze iz članka 31. tog Akta i članka 7. Sporazuma o EGP-u;
            
         
               2.
            
            
               Nalaže Lihtenštajnu plaćanje troškova postupka.